CELEX: 
Language: hr
Date: 2020-10-08 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2019/516 Europskog parlamenta i Vijeća utvrđivanjem popisa pitanja koja treba riješiti u okviru svakog ciklusa provjere

OBRAZLOŽENJE
            
            
               1.KONTEKST DELEGIRANOG AKTA
            
            
               Člankom 5. stavkom 2. Uredbe (EU) 2019/516 Europskog parlamenta i Vijeća od 19. ožujka 2019. o usklađivanju bruto nacionalnog dohotka po tržišnim cijenama te stavljanju izvan snage Direktive Vijeća 89/130/EEZ, Euratom i Uredbe Vijeća (EZ, Euratom) br. 1287/2003 (Uredba o BND-u)
                  1
                Komisija se ovlašćuje za donošenje delegiranih akata u pogledu popisa pitanja koja treba riješiti u okviru svakog ciklusa provjere kako bi se osigurali pouzdanost, iscrpnost i najveća moguća usporedivost podataka o BND-u, u skladu s ESA-om 2010.
            
            
               Na temelju popisa pitanja Komisija će naknadno provedbenim aktima utvrditi konkretne mjere za poboljšanje usporedivosti, pouzdanosti i iscrpnosti podataka o BND-u država članica, u skladu s člankom 5. stavkom 3. Uredbe o BND-u.
            
            
               2.SAVJETOVANJA PRIJE DONOŠENJA AKTA
            
            
               Tijekom izrade ovog delegiranog akta Komisija je provela odgovarajuća savjetovanja. Provedeno je savjetovanje sa stručnom skupinom Komisije za bruto nacionalni dohodak u skladu s člankom 2. točkom (e) Odluke Komisije C/2019/3651
                  2
               . Komisija se savjetovala i s direktorima za makroekonomsku statistiku i stručnom skupinom nacionalnih zavoda za statistiku u europskom statističkom sustavu. 
            
            
               Osim toga, o savjetovanjima je obavještavala Europski parlament i Vijeće.
            
            
               3.PRAVNI ELEMENTI DELEGIRANOG AKTA
            
            
               Svrha je ovog delegiranog akta utvrditi popis pitanja koja treba riješiti u okviru svakog ciklusa provjere. 
            
            
               Delegirani akt odnosi se na pitanja povezana s Europskim gospodarskim prostorom (EGP), pa njegova primjena obuhvaća EGP.
            
            
               Delegirani akt ne utječe na proračun EU-a.
            
            
               DELEGIRANA UREDBA KOMISIJE (EU) …/...
            
            
               оd 8.10.2020.
            
            
               o dopuni Uredbe (EU) 2019/516 Europskog parlamenta i Vijeća utvrđivanjem popisa pitanja koja treba riješiti u okviru svakog ciklusa provjere
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2019/516 Europskog parlamenta i Vijeća od 19. ožujka 2019. o usklađivanju bruto nacionalnog dohotka po tržišnim cijenama te stavljanju izvan snage Direktive Vijeća 89/130/EEZ, Euratom i Uredbe Vijeća (EZ, Euratom) br. 1287/2003 (Uredba o BND-u)
                  3
               , a posebno njezin članak 5. stavak 2.,
            
            
               budući da:
            
         
         
            
               (1)Podaci o bruto nacionalnom dohotku po tržišnim cijenama (BND) trebali bi biti pouzdani, iscrpni i usporedivi te bi u tu svrhu trebalo utvrditi odgovarajuće mjere.
            
            
               (2)U skladu s člankom 5. stavkom 1. Uredbe o BND-u i kako bi se provjerili izvori, njihova upotreba i metode upotrijebljene za izradu agregata BND-a i njihovih sastavnih dijelova, Komisija u bliskoj suradnji sa stručnom skupinom za BND sastavlja model provjere. U tom bi modelu trebalo uzeti u obzir popis pitanja utvrđen u ovoj Delegiranoj uredbi.
            
            
               (3)Komisija je na temelju postupka provjere podataka o BND-u, iskustva stečenog u prethodnim ciklusima provjere i povratnih informacija stručnjaka za nacionalne račune iz država članica utvrdila pitanja kako bi osigurala pouzdanost, iscrpnost i usporedivost podataka o BND-u,
            
            
               DONIJELA JE OVU UREDBU:
            
            
               Članak 1.
            
            
               Popis pitanja za osiguravanje pouzdanosti, iscrpnosti i usporedivosti podataka o BND-u koja treba riješiti u okviru svakog ciklusa provjere uključuje sljedeće teme:
            
            
               –definiciju zemljopisnog područja,
            
            
               –načela procjene usluga stanovanja,
            
            
               –postupak za povrat PDV-a,
            
            
               –mjere u pogledu iscrpnosti,
            
            
               –postupak za nenaplaćeni PDV.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 8.10.2020.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 91, 29.3.2019., str. 19.
               
               
                  
                     (2)
                  
                        SL C 174, 21.5.2019., str. 5.
               
               
                  
                     (3)
                  
                        SL L 91, 29.3.2019., str. 19.–24.